
				REFERAT DE APROBARE
la proiectul de hotărâre privind participarea la Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, 2025-2030
	
	În conformitate cu prevederile legale în vigoare și în temeiul atribuțiilor ce îmi revin în calitate de primar al Comunei Bustuchin, supun atenției Consiliului Local proiectul de hotărâre privind participarea comunei noastre la „Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic, 2025–2030”, aprobat prin Ordinul Ministerului Mediului, Apelor și Pădurilor nr. 1231 din 23 aprilie 2025.
	Având în vedere oportunitatea pe care acest program o oferă autorităților publice locale de a moderniza parcul auto propriu prin achiziționarea de vehicule electrice, fără a afecta bugetul local, consider că este în interesul comunității noastre să accesăm această sursă de finanțare. În cadrul programului, se prevede că suma de 120.000 lei per vehicul este considerată cheltuială eligibilă și acoperită integral din fondurile puse la dispoziție de Administrația Fondului pentru Mediu.
	Prin acest proiect se propune achiziționarea a 6 vehicule electrice, care vor fi utilizate în activitatea curentă a administrației locale, în vederea creșterii eficienței serviciilor publice și reducerii poluării generate de transportul convențional. Totodată, comuna își asumă acoperirea eventualelor cheltuieli neeligibile necesare pentru implementarea completă a proiectului, conform cerințelor din ghidul de finanțare.
	Având în vedere importanța acestui proiect pentru dezvoltarea durabilă a comunei Bustuchin și pentru îndeplinirea obiectivelor naționale și europene privind protecția mediului, consider oportună și necesară aprobarea proiectului de hotărâre și demararea tuturor demersurilor administrative necesare pentru înscrierea în program și atragerea finanțării.
[bookmark: _GoBack]	Prezint astfel Consiliului Local spre dezbatere și aprobare proiectul de hotărâre atașat.
	

P R I M A R, 
Ion CIOCEA

